کدم راؤ پدم راؤ

کدم راؤ پدم راؤ اردو ادب دی قدیم ترین دریافت شدہ مثنوی ہے جینکوں دکنی اُردو دی دستیاب شدہ قدیم ترین منظوم ادب سمجھا ویندا ہے۔ ایں مثنوی کوں فخرالدین نظامی نے لکھیا ہئی۔ ایندی کہانی ہیرا نگر دا راجا کدم راؤ اتے ایں دا وزیر پدم راو (جیہڑا ہک ناگ ہے) تے مبنی ہے۔ کدم راؤ پدم راؤ ہݨ تک دی دریافت و دستیاب شدہ اردو زبان دی پہلی اتے قدیم ترین مثنوی ہے جیہڑی اردو زبان دے ہک قدیمی لہجے دکنی وچ لکھی ڳئی ہے۔ ایں مثنوی دے تخلیق کار شاعر فخرالدین نظامی ہن جنہاں دا تعلق بیدر توں ہئی۔ ڈاکٹر جمیل جالبی دی تحقیق دے مطابق فخرالدین نظامی نے اے مثنوی بہمنی سلطنت دے مشہور فرمانرواء احمد شاہ بہمنی دے عہدِ حکومت یعنی 825ھ توں 839ھ یعنی 1421ء توں 1435ء وچ لکھی۔ ڈاکٹر جمیل جالبی دی تحقیق غالباً مثنوی دے متن توں قیاس کیتی ڳئی ہے۔ڈاکٹر نسیم الدین فریس: مضمون: دکنی مثنویوں میں نعت، مجلہ نعت رنگ، شمارہ 26۔ مطبوعہ کراچی۔مسعود حسین خان: محمد قلی قطب شاہ، جلد 216، صفحہ 55۔ مطبوعہ ساہتیہ اکادمی، دہلی۔

 ٻیا ݙیکھو 

 فخرالدین نظامی
 دکنی اُردو

 حوالہ جات 

ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے